LA auot show - Sync, Smart i Lamborghini od milion i po dolara
Po prvi put predstavljen automobil koji će se naći na tržištu samo sa pogonom na vodonik.  Sredinom sljedeće godine  biće ponuđen vožač
Kada su u pitanju želje i ciljevi auto-proizvođača, sajam automobila u Los Angelesu, potvrđuje već uobičajeno – kompanije šire ponudu i nude nove modele koji, uz dodatna tehničko-tehnološka unapređenja, troše manje goriva. Rukovodni tim Forda smatra da je za rast prodaje, pa samim tim i proizvodnje i profita, ključno ponuditi širi asortiman. Ford posluje sa gubitkom, ali izvršni direktor kompanije Alan Mulally, obraćajući se reporterima u Los Angelesu, ističe da se kompanija prestrojava, razvija nove modele i planira da u 2009. bude profitabilna. Jedan o mogućih aduta je sitem Sync. Biće ugrađivan u većinu Fordovih modela, a najkraće što se za taj sistem može reći je to da je to zabavno-kumunikacijski sistem visoke tehnologije.Na izložbenom platou predstavnik Forda Mark Laschinski objašnjava: “Sync je sistem koji vozač aktivira glasom. To je sistem, najednostavnije rečeno, za komunikaciju i relaksaciju....zabavu.... kojeg je Fordu na raspolaganje stavio Microsoft. Vozač glasom aktivira iPod, Zune, ili neki drugi medijski uređaj. Ako ima flash drive, može ga priključiti kroz USB portal...” Zahvaljući Syncu vozač može primiti napisanu poruku, odnosno čuti je pročitanu na glas. “Čitač” poruke je, naravno, odgvovarajuća komponenta ugrađena u sistem. Drugi visoko-tehnološki uređaji koji su sada uobičajeni u vozilima uključuju GPS (sistem globalnog pozicioniranja) i mnoge tehničke novine u oblasti sigurnosti, poput elektronske kontrole stabilnosti koja smanjuje opasnost od prevrtanja. Ti moderni, visokotehnološki dodaci su, ipak samo dodaci onom standardnom što suvremeni automobil podrazumijeva. Najveće promjene poslednjih godina dešavale su se ispod haube motora. Sa sadašnjom cijenom nafte koja se približava iznosu od 100 dolara po barelu i, možda će nastaviti rasti, najatraktivniji modeli i na sajmu automobila u Los Angelesu su oni sa motorima male potrošnje, uključujući benzinsko-električne hibride. Naravno, ostaće zabilježeno da je po prvi put predstavljeni automobil koji će se naći na tržištu samo sa pogonom na vodonik. To je Hondin model FCX Clarity. Sredinom sljedeće godine biće ponuđen vožačima, ali onima posebno izabranim, i isključivo na leasing. Vodonik će biti pogonsko gorivo, kiseonik oksidant, vodena para jedini izduvni gas. Problem za koji se u Hondi nadaju da će biti riješen, a rješavanje nije u njihovoj moći, je nadopunjavanje baterije. Naime, samo nekolicina stanica po velikim gradovima poput Los Angelesa, pruža mogućnost nadopunjavanja baterije. Christina Ra, predstavnica Honde kaže: “Prvih nekoliko vožača biće oni sa kojima smo razgovarali i koji shvataju da mogu imati nekih problema sa tim vozilima. Dopunjavanje baterije je sigurno jedan od njih. Ali, to će biti vozači koji imaju ustaljen i predvidljiv režim vožnje, a također i drugo, alterativno, vozilo kojim mogu da obave duža putovanja.” U kompaniji koja prodaje “mališane” poznate pod nazivom Smart vjeruju da je došao trenutak za prodor na tržište Sjedinjenih država. Visok i širok metar i po, Smart gledan sprijeda Amerikancima izgleda širok i visok otprilike kao veliki televizor. Oni mogu biti skeptični prema tom mini automobilu u evropskom stilu, priznaje Ken Kettenbeil, predstavnik Smarta, ali i ističe da je ubijeđen da će mnogi vozači potražiti alternativu za prevelike gutače benzina. ”Po našim procjenama, kupci će biti ljudi koji žive u velikim urbanim područjima poput Los Angelesa. Na ovom sajmu pokazuju veliko interesovanje i zbog parkiranja, i zbog provlačenja u velikim gradskim saobraćajnim gužvama. Naši kupci mogu biti i ljudi čija su djeca odrasla i otišla, ljudi kojima više zaista ne treba veliko zadnje sjedište.” Naravno, na sajmu automobila u Los Angelesu bilo je i “egzotičnih” ponuda, modela koji su samo za malobrojne. Jedan takav model je Lamborghini, sa motorom od 12 cilindara i 650 konjskih snaga. Cijena prava sitnica - milion i četiri stotine hiljada dolara. Onima kojima je do nostalgije, Ford nudi u ograničenom broju primjeraka, specifičan model Mustanga. Taj model nazvan je Bullitt i inspiriran je automobilom kojeg je vozio glumac Steve McQeen u istoimenom filmu, snimljenom 1968. godine.